มีเพศสัมพันธ์บ่อยครั้งแต่ป้องกันทุกครั้ง ตอนนี้ครบรอบที่ประจำเดือนจะต้องมา แต่ประจำเดือนยังไม่มา รู้สึกท้องไส้ปั่นป่วนเจ็บบริเวณหัวนมแบบนี้จะท้องไหมคะ หรือควรตรวจเลยไหมคะ
สวัสดีค่ะ การมีเพศสัมพันธ์ โดยใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ดังนั้น หากประจำเดือนยังไม่มา แนะนำควรลองตรวจหาตั้งครรภ์ดูก่อน หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากตรวจไม่พบการตั้งครรภ์ อาการท้องไส้ปั่นปวน เจ็บหัวนม อาจเป็นอาการก่อนการมีประจำเดือนมาก็ได้ค่ะ หรืออาจเกิดจากความเครียด วิตกกังวลก็ได้ค่ะ